62019CO0013(01)_INF
A Bíróság (hetedik tanács) 2021. március 3‑i végzése –Ibercaja Banco
(C‑13/19. sz. ügy) (
1
)
„Előzetes döntéshozatal – A Bíróság eljárási szabályzata 53. cikkének (2) bekezdése és 99. cikke – Fogyasztóvédelem – 93/13/EGK irányelv – Jelzáloghitel‑szerződés – Tisztességtelen feltételek – A kamatlábak változásainak korlátozására vonatkozó kikötés (úgynevezett »küszöbkikötés«) – Novációs szerződés – A szerződés feltételeit megtámadó bírósági kereset indításáról való lemondás – A kötelező hatály hiánya – 2005/29/EK irányelv – Vállalkozások fogyasztókkal szemben folytatott tisztességtelen kereskedelmi gyakorlata – A 6. cikk (1) bekezdése és a 7. cikk (1) bekezdése”
1.
Fogyasztóvédelem – A fogyasztókkal kötött szerződésekben alkalmazott tisztességtelen feltételek – 93/13 irányelv – Szerződési feltétel tisztességtelen jellegének megállapítása – Terjedelem – Novációs szerződésben szereplő olyan feltétel, amelyet tisztességtelennek nyilváníthatnak – A fogyasztónak az ilyen feltétel tisztességtelen jellegének megállapításából fakadó előnyről való lemondását kikötő szerződés – Megengedhetőség – Feltétel – A nemzeti bíróságra háruló vizsgálat – A fogyasztónak az új szerződési feltételre vonatkozó keresetről való lemondása – Megengedhetetlenség
(93/13 tanácsi irányelv, 6. cikk, (1) bekezdés)
(lásd: 31–38. pont és a rendelkező rész 1. pontja)
2.
Fogyasztóvédelem – A fogyasztókkal kötött szerződésekben alkalmazott tisztességtelen feltételek – 93/13 irányelv – A 3. cikk értelmében vett tisztességtelen feltétel – Olyan feltétel, amelyet egyedileg nem tárgyaltak meg – Fogalom – Novációs szerződés olyan feltétele, amely az ugyanazon felek között létrejött korábbi szerződés esetlegesen tisztességtelen feltételének módosítására irányul vagy azt írja elő, hogy a fogyasztó a keresetindítás minden lehetőségéről lemond – Bennfoglaltság – Feltétel – A nemzeti bíróságra háruló vizsgálat
(93/13 tanácsi irányelv, 3. cikk, (1) bekezdés, és 2. cikk)
(lásd: 40–43., 47. pont és a rendelkező rész 2. pontja)
3.
Fogyasztóvédelem – A fogyasztókkal kötött szerződésekben alkalmazott tisztességtelen feltételek – 93/13 irányelv – Olyan novációs szerződés, amely az ugyanazon felek között létrejött korábbi szerződés esetlegesen tisztességtelen feltételének módosítására irányul és azt írja elő, hogy a fogyasztó a keresetindítás minden lehetőségéről lemond – Az átláthatóság követelménye – Terjedelem – Értékelési szempontok
(93/13 tanácsi irányelv, 3. cikk, (1) bekezdés, 4. cikk, (2) bekezdés, és 5. cikk)
(lásd: 50–57., 62–65., 71., 74. pont és a rendelkező rész 3. pontja)
Rendelkező rész
1)
A fogyasztókkal kötött szerződésekben alkalmazott tisztességtelen feltételekről szóló, 1993. április 5‑i 93/13/EGK tanácsi irányelv 6. cikkének (1) bekezdését úgy kell értelmezni, hogy azzal nem ellentétes, ha egy eladó vagy szolgáltató és egy fogyasztó által kötött szerződés valamely feltétele, amelynek tisztességtelen jellegét bírósági eljárásban megállapíthatják, olyan, ezen eladó vagy szolgáltató és e fogyasztó között létrejött módosító szerződés tárgyát képezze, amelyben a fogyasztó lemond azokról a joghatásokról, amelyekkel e feltétel tisztességtelen jellegének megállapítása járna, amennyiben e lemondás a fogyasztó szabad és tájékozott beleegyezésén alapul, aminek vizsgálata a nemzeti bíróság feladata. Az olyan feltétel viszont, amellyel ugyanezen fogyasztó lemond a jövőbeli jogvitákat illetően az olyan keresetindításról, amely azokon a jogokon alapul, amelyek őt a 93/13 irányelv alapján illetik meg, nem köti e fogyasztót.
2)
A 93/13 irányelv 3. cikkét úgy kell értelmezni, hogy egy eladó vagy szolgáltató és egy fogyasztó által kötött jelzáloghitel‑szerződés olyan feltétele, amely a köztük létrejött korábbi szerződés valamely esetlegesen tisztességtelen feltételének a módosítására vonatkozik vagy úgy rendelkezik, hogy e fogyasztó lemond minden, ezen eladóval vagy szolgáltatóval szembeni kereset indításáról, olyannak tekinthető, mint amely nem képezte egyedi megtárgyalás tárgyát, amennyiben ugyanezen fogyasztó nem tudta befolyásolni az új feltétel tartalmát, aminek vizsgálata a kérdést előterjesztő bíróság feladata.
3)
A 93/13 irányelv 3–5. cikkét úgy kell értelmezni, hogy az e rendelkezések értelmében az eladóra vagy szolgáltatóra irányadó átláthatósági követelmény azt jelenti, hogy a szerződés olyan módosítása esetén, amely egyrészt egy korábban kötött szerződés valamely esetlegesen tisztességtelen feltételének a módosítására irányul, másrészt úgy rendelkezik, hogy a fogyasztó lemond minden, az eladóval vagy szolgáltatóval szembeni kereset indításáról, e fogyasztót úgy kell tájékoztatni, hogy megértse az ezen módosító szerződés megkötéséből eredő és rá nézve meghatározó jelentőségű összes jogi és gazdasági következményt.
4)
Az Audiencia Provincial de Zaragoza (zaragozai tartományi bíróság, Spanyolország) által előterjesztett tizedik és tizenharmadik kérdés nyilvánvalóan elfogadhatatlan.
(
1
)	HL C 148., 2019.4.29.